CELEX: C2006/036/08
Language: et
Date: 2006-02-11 00:00:00
Title: Euroopa Kohtu (suurkoda)  13. detsembri 2005.  aasta otsus kohtuasjas C-411/03 (Landgericht Koblenz'i eelotsusetaotlus): menetlus, mille algatas SEVIC Systems AG (Asutamisvabadus — EÜ artiklid 43 ja 48 — Piiriülesed ühinemised — Riiklikku äriregistrisse kandmisest keeldumine — Kokkusobivus)

11.2.2006   
            
            
               ET
            
            
               Euroopa Liidu Teataja
            
            
               C 36/5
            
         
      EUROOPA KOHTU
   
   (suurkoda)
   13. detsembri 2005. aasta otsus
   kohtuasjas C-411/03 (Landgericht Koblenz'i eelotsusetaotlus): menetlus, mille algatas SEVIC Systems AG (1)
   
   (Asutamisvabadus - EÜ artiklid 43 ja 48 - Piiriülesed ühinemised - Riiklikku äriregistrisse kandmisest keeldumine - Kokkusobivus)
   (2006/C 36/08)
   Kohtumenetluse keel: saksa
   Kohtuasjas C-411/03, mille esemeks on EÜ artikli 234 alusel Landgericht Koblenz'i (Saksamaa) 16. septembri 2003. aasta otsusega esitatud eelotsusetaotlus, mis saabus Euroopa Kohtusse 2. oktoobril 2003, menetluses SEVIC Systems AG, tegi Euroopa Kohus (suurkoda), koosseisus: president V. Skouris, kodade esimehed P. Jann, C. W. A. Timmermans, A. Rosas ja K. Schiemann, kohtunikud C. Gulmann (ettekandja), J. N. Cunha Rodrigues, R. Silva de Lapuerta, K. Lenaerts, P. Kūris, E. Juhász, G. Arestis ja A. Borg Barthet; kohtujurist: A. Tizzano, kohtusekretär: vanemametnik L. Hewlett, 13. detsembril 2005 otsuse, mille resolutiivosa on järgmine:
   EÜ artiklitega 43 ja 48 on vastuolus see, kui liikmesriigis keeldutakse üldiselt riiklikku äriregistrisse kandmast ühinemist, mille korral äriühing lõpetatakse likvideerimismenetluseta ja tema vara läheb täielikult üle teisele äriühingule, kui üks kahest äriühingust asub teises liikmesriigis, samas kui sellise kande tegemine on teatavate tingimuste täitmise korral võimalik, kui mõlema ühinemises osaleva äriühingu asukoht on esimese liikmesriigi territooriumil.
   
      (1)  ELT C 289, 29.11.2003